壽聖觀道士黄至明開小隠軒太守徐公爲題曰快軒庭堅集句詠之
作者：黄庭堅
朝代：宋

paragraphs: 金華牧羊兒，一粒粟中藏世界。
使君從南來，清風明月不用一錢買。
鸕鷀杓，鸚鵡杯，一杯一杯復一杯，玉山自倒非人推。
廬山秀出南斗傍，登高送遠形神開。
銀河倒挂三石梁，砅崖轉石萬壑雷。
吟詩作賦北窗裏，安得青天化作一張紙。
有長鯨白齒若雪山，我願因之寄千里。